rejauldu/bengali-wikipedia huggingface dataset:
Hello, and welcome to Wikipedia! We appreciate your contributions, but since this is the English Wikipedia, we cannot accept text in other languages.  However, if this is an original article, perhaps you would like to translate it into English.   If you want to contribute in , your contributions are more than welcome at . If you wish to have an article from  translated into English, make a request at Wikipedia:Translation.  You may also enjoy becoming a part of Wikipedia's effort to coordinate across different languages.   For more information, take a look at Wikipedia's policies and guidelines. Happy editing!Usage {{subst:UE|article name|language ISO code}}
ইসলামাবাদের জাতীয় কলা চিত্রশালা বা ন্যাশনাল আর্ট গ্যালারি () হল পাকিস্তানের প্রথম জাতীয় আর্ট গ্যালারি। এটি মজলিস-ই-শূরা (পাকিস্তানের সংসদ) এবং আইওয়ান-ই-সদর (রাষ্ট্রপতির বাসভবন)-এর বিপরীতে একটি ছোট টিলার উপর নির্মিত। ২০০৭ সালের ২৬শে আগস্ট রবিবার এটি জনসাধারণের জন্য খোলা হয়। ন্যাশনাল আর্ট গ্যালারি, পাকিস্তান একটি বৃহত্তর সংস্থা পাকিস্তান ন্যাশনাল কাউন্সিল অফ দ্য আর্টস (পিএনসিএ)-এর অংশ।  ২০০৭ সালে, পিএনসিএ-এর মহাপরিচালক ছিলেন নঈম তাহির।  ২০১৭ সালে, পিএনসিএ-এর মহাপরিচালক ছিলেন জামাল শাহ।   নকশা  ১৯৮৯ সালে একটি দেশব্যাপী নকশা প্রতিযোগিতায়, ইসলামাবাদ-ভিত্তিক মেসার্স সুহাইল অ্যান্ড পাশা, আর্কিটেক্টস অ্যান্ড প্ল্যানিং কনসালট্যান্টসের সুহাইল আব্বাসি ও নঈম পাশার নকশা ন্যাশনাল আর্ট গ্যালারির নির্মাণের জন্য নির্বাচিত হয়েছিল। তাদের আধুনিক ইটের কিউব মিয়েসিয়ান বিশুদ্ধতা এবং কার্যকারিতার একটি মডেল।  চিত্রশালাটি ১৮০০ বর্গগজ আচ্ছাদিত এলাকাজুড়ে ১৪টি চিত্রশালা, সংলগ্ন প্রদর্শনীর স্থান, লেকচার হল, ওয়ার্কশপ ও স্টোরেজ সুবিধা, ল্যাবরেটরি এবং একটি লাইব্রেরি নিয়ে গঠিত। চারতলা বিশিষ্ট এই গ্যালারিতে আধুনিক সুযোগ-সুবিধা রয়েছে, যার মধ্যে ৪০০ আসন ক্ষমতাসম্পন্ন একটি অডিটোরিয়াম, একটি থিয়েটার, মঞ্চ সুবিধা এবং একটি উন্মুক্ত থিয়েটার অন্তর্ভুক্ত।   জনসাধারণের বিনোদনের জন্য লোকশিল্পীদের ট্রেন ভ্রমণ  ২০১৭ সালে, পাকিস্তান ন্যাশনাল কাউন্সিল অফ দ্য আর্টস (PNCA) পাকিস্তান রেলওয়ের বিশেষ আজাদী ট্রেন-২০১৭-তে ৩৬ সদস্যের লোকশিল্পীদের একটি দলের জন্য একটি বিশেষ ট্রেন সফরের আয়োজন করে। এই ট্রেনটি পাকিস্তানের বিভিন্ন রেলওয়ে স্টেশনে থামবে এবং জনসাধারণের বিনোদন করবে। পাঁচটি কলা চিত্রশালা এবং ছয়টি ফ্লোট সহ এই বিশেষ ট্রেনটি পাকিস্তান রেলওয়ের বগি কারখানায় বিশেষভাবে প্রস্তুত করা হয়েছিল। এটি ১৪ আগস্ট ২০১৭, পাকিস্তানের স্বাধীনতা দিবসের কয়েক দিন আগে যাত্রা শুরু করার জন্য নির্ধারিত ছিল।  তথ্যসূত্র  আরও দেখুন  বিষয়শ্রেণী:পাকিস্তানের শিল্পকলা জাদুঘর ও গ্যালারি বিষয়শ্রেণী:ইসলামাবাদের ভবন ও স্থাপনা বিষয়শ্রেণী:২০০৭ সালে প্রতিষ্ঠিত শিল্পকলা জাদুঘর ও গ্যালারি বিষয়শ্রেণী:২০০৭ সালে পাকিস্তানে প্রতিষ্ঠিত বিষয়শ্রেণী:জাতীয় গ্যালারি বিষয়শ্রেণী:জাদুঘর
দ্য চিজ স্পেশাল () হচ্ছে ১৯১৩ সালে মুক্তিপ্রাপ্ত একটি মার্কিন নির্বাক কমেডি স্বল্পদৈর্ঘ্য চলচ্চিত্র। এতে অভিনয় করেন ম্যাক্স অ্যাসার এবং লুইজ ফাজেন্ডা। এটি  ছিল  লুইজের অভিষেক চলচ্চিত্র। চিত্রনাট্য লিখেছেন অ্যালেন কর্টিস, কিন্তু পরিচালকের পরিচয় জানা যায়নি। ছবিটি জোকার প্রোডাকশনের ব্যানারে মুক্তি পায়, যেটা কিনা ইউনিভার্সাল ফিল্ম ম্যানুফ্যাকচারিং কোম্পানির অঙ্গসংগঠন। এটিকে একটি হারিয়ে যাওয়া চলচ্চিত্র হিসেবে বিবেচনা করা হয় এবং কোন কাহিনী বিবরন পাওয়া যায় না। ছবিটি একটি সমুদ্রতীরবর্তী অবকাশযাপন কেন্দ্রে চিত্রায়িত করা হয় এবং এতে রেলগাড়ির প্রতিরূপ ব্যবহার করা হয়। বিস্তৃত পরিসরে মুক্তি পায় দ্যা চিজ স্পেশাল। দ্যা মুভিং পিকচার ওয়ার্ল্ড এটিকে স্থুল কমেডি চলচ্চিত্র হিসেবে বর্ণনা করে।  কাহিনীসংক্ষেপ চলচ্চিত্রটির কোন কাহিনী অথবা গল্প পাওয়া যায়নি, কিন্তু কর্সিকানা ডেইলি সান চলচ্চিত্রটিকে "একটি সাহসী কমেডি যেখানে  নির্ভীক নায়ক এক হাতে রেলগাড়ি থামিয়ে নায়িকাকে উদ্ধার করে খলনায়কের হাত থেকে" হিসেবে বর্ণনা করা।  অভিনয়ে   ম্যাক্স অ্যাসার  লুইজ ফাজেন্ডা- নায়িকা/স্মল্টসের কন্যা   হেনরি ম্যান-স্মল্টস  লি মরিস  ববি ভার্নন-সেল্ভিয়ন ডি জারডিন  নির্মাণ চলচ্চিত্রটির নির্মাণ সম্পর্কে বেশি কিছু জানা যায়নি, তবে ছবিটি একটি সমুদ্রতীরবর্তী অবকাশযাপন কেন্দ্রে চিত্রায়িত করা হয় এবং এতে রেলগাড়ির প্রতিরূপ ব্যবহার করা হয় বলে জানা গেছে। একজন পাঠকের মাধ্যমে জানা যায়, বিস্তারিত  তথ্যের অভাবে, ম্যাক্স অ্যাসার ও লুইজ ফাজেন্ডা উভয় চরিত্রই করা হয়েছিল ফটোপ্লের মাধ্যমে। ছবিটি জোকার প্রোডাকশনের ব্যানারে মুক্তি পায়, যারা কিনা শুধুমাত্র স্বল্পদৈর্ঘ্য কমেডি চলচ্চিত্র নিয়ে কাজ করত। কাল্টন সি. ল্যাহু এবং স্যামুয়েল গিলের মতে এটি ছিল লুইজের অভিষেক চলচ্চিত্র। চলচ্চিত্রবিশারদ রিচার্ড ই. ব্রাফের ভাষ্যমতে, এ চলচ্চিত্রের চিত্রনাট্য লিখেছেন অ্যালেন কর্টিস, কিন্তু পরিচালকের পরিচয় জানা যায়নি। ২৫ অক্টোবর, ১৯১৩ সালে একক রিল উৎপাদনে চলচ্চিত্রটি মুক্তিপায়।  অভ্যর্থনা দ্য নিউ জোকার লাইন তাদের বিজ্ঞাপনে চলচ্চিত্রটিকে অন্যতম সেরা কমেডি চলচ্চিত্র হিসেবে আখ্যায়িত করেছিল। অবশ্য তাদের দাবি মিথ্যা ছিল না, বলা হয়ে থাকে এটা ছিল ১৯১৪ সালের চলচ্চিত্র জগতে ম্যাক্স অ্যাসার অভিনীত সেরা চলচ্চিত্র। চলচ্চিত্রটি একই সাথে ইন্ডিয়ানা, ক্যানসাস, ওহাইও, নর্থ ক্যারোলাইনা, ম্যারিল্যান্ড, পেন্সিল্‌ভেনিয়া, টেক্সাস, শিকাগো, ইলিনয়ে মুক্তি পায়। দ্য মুভিং পিকচার ওয়ার্ল্ড এটিকে স্থূল কমেডি চলচ্চিত্র হিসেবে বর্ণনা করে। তাদের মতে এ চলচ্চিত্রটি প্যারডি ঘরের উপযোগী, যেখানে "বিশেষ শ্রেণির দর্শক" অনুপস্থিত থাকবে। কারণ এ চলচ্চিত্রে, পার্শ্ব চরিত্রগুলোর কেউ কেউ অদরকারেই ক্যামেরার সামনে এসে কমেডির আবহকে নষ্ট করে দেয়। তাই এ চলচ্চিত্রটি সেরা সিনেমা হলগুলোর উপযোগী নয় বলেও তারা মন্তব্য করে। অন্য একটি পত্রিকা চলচ্চিত্রটিকে মাসের সেরা চলচ্চিত্র হিসেবে স্বীকৃতি দেয়, কিন্তু তারা একে দ্যা চাইনিজ স্পেশাল বলতেও ছাড়ে না। চলচ্চিত্রটির অন্তর্ধানের সঠিক তারিখ না জানা গেলেও, ইউনিভার্সাল বাকি নির্বাক কপিগুলো ধংস করে ফেলে ১৯৪৮ সালের দিকে। এটিকে একটি হারিয়ে যাওয়া চলচ্চিত্র হিসেবে বিবেচনা করা হয়।  তথ্যসূত্র  আরও দেখুন  বিষয়শ্রেণী:১৯১৩-এর চলচ্চিত্র বিষয়শ্রেণী:১৯১০-এর দশকের কমেডি চলচ্চিত্র বিষয়শ্রেণী:১৯১০-এর দশকের স্বল্পদৈর্ঘ্য চলচ্চিত্র বিষয়শ্রেণী:মার্কিন হাস্যরসাত্মক চলচ্চিত্র বিষয়শ্রেণী:যুক্তরাষ্ট্রের চলচ্চিত্র বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র বিষয়শ্রেণী:সাদাকালো চলচ্চিত্র বিষয়শ্রেণী:ইউনিভার্সাল পিকচার্স-এর স্বল্পদৈর্ঘ্য চলচ্চিত্র বিষয়শ্রেণী:মার্কিন সাদাকালো চলচ্চিত্র
প্লোতিনোস (গ্রিক: Πλωτῖνος, লাতিন: Plotinus) (২০৪/৫ - ২৭০) প্রাচীন মিশরে জন্মগ্রহণকারী গ্রিক বংশোদ্ভূত দার্শনিক যাকে নয়াপ্লাতোবাদের জনক হিসেবে অভিহিত করা হয়। প্লেটোর দর্শন থেকে উদ্বুদ্ধ হয়ে তিনি একটি জটিল আধ্যাত্মিক বিশ্বতত্ত্ব তৈরি করেন যার মৌলিক উপাদান তিনটি- একক সত্ত্বা, বুদ্ধিমত্তা এবং আত্মা। তার মতে এই তিন সত্ত্বার সৃজনশীল সমন্বয়ের মাধ্যমেই সকল সত্ত্বা অস্তিত্ব লাভ করে। এই উৎপত্তি কেবল কার্যকারণ নয় বরং এক ধরনের ধ্যানের উপরও নির্ভর করে। বুদ্ধিবৃত্তিক ধ্যানকে তিনি সৃষ্টির মূলনীতির সাথে মিলিয়েছেন, তার বিশ্বে ধ্যানের মাধ্যমেই সকল সত্ত্বা একত্রিত হয়ে সর্বব্যাপী বাস্তবতা তৈরি করে। প্লোতিনোসকে পুরোপুরি সর্বপ্রাণবাদী বলা যাবে না কিন্তু এটা সত্য যে তার জগতে শূন্য থেকে কিছু সৃষ্টি হতে পারে না।  বিশ্বতাত্ত্বিক চিন্তাভাবনার পাশাপাশি প্লোতিনোস অনুভূতি উপলব্ধির প্রক্রিয়া এবং জ্ঞান নিয়ে একটি অনন্য তত্ত্ব প্রস্তাব করেছিলেন। এই তত্ত্বের ভিত্তি হিসেবে যে ধারণা কাজ করেছিল তা হচ্ছে, মন কেবল একটি জড় তথ্য সংগ্রাহক নয়, সে কম্পিউটারের মত কেবল তথ্য সংগ্রহ করে চলে না, বরং তার অনুভবের বস্তুটিকে সে তার মত করে রূপ ও গড়ন দেয়। এ হিসেবে তাকে আধুনিক রূপতত্ত্বের (ফেনোমেনোলজি) অগ্রদূত হিসেবে বিবেচনা করা যায়। উল্লেখ্য মাত্র বিংশ শতকে জার্মান দার্শনিক এডমুন্ড হুসার্ল রূপতত্ত্বের জন্ম দিয়েছেন।  প্লোতিনোস মনে করতেন আত্মার দুটি অংশ রয়েছে- উচ্চকক্ষ ও নিম্নকক্ষ। উচ্চকক্ষ অপরিবর্তনীয় ও স্বর্গীয় এবং নিম্নকক্ষ থেকে পুরোপুরি আলাদা থাকা সত্ত্বেও সে নিম্নকক্ষকে প্রাণ দেয়। নিম্নকক্ষ ব্যক্তিত্বের প্রতিনিধিত্ব করে, সুতরাং এতেই সব ধরনের আবেগ-অনুভূতি ও কলঙ্কের অবস্থান। এই দ্বিকক্ষবিশিষ্ট আত্মাকে সমর্থন করতে গিয়ে তিনি মানুষের ব্যক্তিগত নৈতিকতাবোধকে পুরোপুরি অবজ্ঞা করেন এবং কেবলমাত্র কোন মরমী উপায়ে উচ্চকক্ষের সাথে মিলিত হওয়াকেই নৈতিকতা অর্জনের একমাত্র উপায় হিসেবে গণ্য করেন। প্লোতিনোসের দর্শনের প্রায় পুরোটাই তার প্রবন্ধসমগ্রে পাওয়া যায় যা তার ছাত্র পোরফিরিওস ছয় খণ্ডে সংকলন করেছিলেন, প্রতি খণ্ডে নয়টি করে প্রবন্ধ ছিল। এই রচনাসমগ্র বর্তমানে Enneads নামে পরিচিত।Edward Moore, Plotinus, Internet Encyclopedia of Philosophy,   তথ্যসূত্র    বহিঃসংযোগ   Enneads-এর রচনাসমগ্র  Greek original (Adolf Kirchhoff ১৮৫৬ সালের সংস্করণের স্ক্যান) ইংরেজি ও কিছু অংশের ফরাসি অনুবাদ সহ  Greek original, আরেকটি  অনলাইন ইংরেজি অনুবাদ  The Internet Classics Archive of MIT The Six Enneads  ইংরেজি অনুবাদ করেছেন Stephen MacKenna ও B.S. Page  On the Intelligible Beauty, অনুবাদ করেছেন Thomas Taylor Ennead V viii   Philosophy Archive: An Essay on the Beautiful ১৯১৭ সালে অনুবাদ করেছেন Thomas Taylor  On the First Good and the Other Goods, Ennead 1.7 ২০১১ সালে অনুবাদ করেছেন Eric S. Fallick  বিশ্বকোষ    Internet Encyclopedia of Philosophy: "Plotinus" লিখেছেন Edward Moore  বিবলিওগ্রাফি  ইংরেজিতে, লিখেছেন Richard Dufour  ফরাসি ভাষায় লিখেছেন Pierre Thillet    Plotinus' Criticism of Aristotle's Categories (Enneads VI, 1-3) টীকাসহ বিবলিওগ্রাফি আছে  বিষয়শ্রেণী:প্রাচীন গ্রিক দার্শনিক বিষয়শ্রেণী:প্রাচীন মিশরীয় দার্শনিক বিষয়শ্রেণী:প্লেটোবাদ বিষয়শ্রেণী:সংস্কৃতির দার্শনিক বিষয়শ্রেণী:ভাববাদী বিষয়শ্রেণী:৩য় শতাব্দীর দার্শনিক বিষয়শ্রেণী:২০৫-এ জন্ম বিষয়শ্রেণী:২৭০-এ মৃত্যু বিষয়শ্রেণী:প্রাচীন গ্রিক লেখক বিষয়শ্রেণী:মিশরীয় দার্শনিক বিষয়শ্রেণী:৩য় শতাব্দীর মিশরীয় ব্যক্তি বিষয়শ্রেণী:৩য় শতাব্দীর গ্রিক দার্শনিক
বিশ্বের বিভিন্ন দেশ তাদের স্বনামধন্য স্বদেশী উদ্ভাবকদের সম্মান জানানোর জন্য ঐসব উদ্ভাবকের উদ্দেশ্যে একটি বিশেষ দিন নির্দিষ্ট করে যা উদ্ভাবক দিবস নামে পরিচিত। এই দিনগুলো সাধারণত: কোনো উদ্ভাবকের জন্মদিন বা বিশেষ কোনো কিছু আবিষ্কারের দিনকে নির্দেশ করে থাকে। বিশ্বের বিভিন্ন দেশ তাদের স্ব-স্ব উদ্ভাবকের জন্য এরূপ দিন নির্দিষ্ট করার বিশ্ব ব্যাপী এটি একেক দেশে একেক দিন উযযাপিত হয়ে থাকে।   দেশ অনুযায়ী   আজেন্টিনা  ১৯৮৬ সাল থেকে ২৯ সেপ্টেম্বর বল পয়েন্ট কলমের উদ্ভাবক লাযলো জোসেফ বিরো-এর জন্মদিনে আজেন্টিনায় "উদ্ভাবক দিবস'' পালন করা হয়।   যুক্তরাস্ট্র  টমাস আলভা এডিসন-এর জন্মদিন ১১ ফেব্রুয়ারি তারিখে যুক্তরাস্ট্রে উদ্ভাবক দিবস পালন করা হয়।   আরো দেখুন   বিশ্ব পুস্তক ও স্বত্ত্বাধিকার দিবস   তথ্যসূত্র   * বিষয়শ্রেণী:ফেব্রুয়ারি উদ্‌যাপন বিষয়শ্রেণী:জুন উদ্‌যাপন বিষয়শ্রেণী:সেপ্টেম্বর উদ্‌যাপন বিষয়শ্রেণী:নভেম্বর উদ্‌যাপন বিষয়শ্রেণী:ধর্মনিরপেক্ষ ছুটির দিন
ময়মনসিংহ পল্লী বিদ্যুৎ সমিতি-৩ হচ্ছে বাংলাদেশ পল্লী বিদ্যুতায়ন বোর্র্ডের পরিচালিত ৮০টি পল্লী বিদ্যুৎ সমিতি মধ্যে একটি। ময়মনসিংহ পল্লী বিদ্যুৎ সমিতি-৩ ময়মনসিংহ বিভাগের ময়মনসিংহ জেলার কয়েকটি জোনাল অফিসের মাধ্যমে  ৭টি উপজেলায় বিদ্যুৎ সেবা প্রদান করে থাকে।  উপজেলাগুলো হচ্ছে দোবাউড়া, হালুয়াঘাট, ফুলপুর, তারাকান্দা, গৌরীপুর, ঈশ্বরগঞ্জ ও সদর (আংশিক)।  এ পল্লী বিদ্যুৎ সমিতিটি প্রতিষ্ঠিত হয় ৩০ এপ্রিল ২০০০ সালে।  ইতিহাস এ সমিতিটি ৩০ নভেম্বর ২০০০ সালে রেজিস্ট্রেশন প্রাপ্ত হয় তবে ৩০ এপ্রিল ২০০০ সালে এ যাত্রা শুরু হয়। এ সমিতির অধীন ৬৯টি ইউনিয়ন ও ১৫১৫টি গ্রাম রয়েছে। এ সব এলাকায় শতভাগ বিদ্যুৎ প্রদান করা হয়। শম্ভুগঞ্জ অফিসটি প্রধান অফিস হিসাবে ব্যবহার হয়।  ভিশন ও মিশন ময়মনসিংহ পল্লী বিদ্যুৎ সমিতি-৩, ২০০০ ইং সালে কার্যক্রম শুরুর প্রারম্ভিক সময় হতে ময়মনসিংহ জেলার কৃষি, শিল্প ও আর্থ-সামাজিক অবস্থার উন্নয়নে ব্যাপক ভূমিকা রাখছে।  লাভ নয়, লোকসান নয় - গ্রাহকগণই প্রকৃত মালিক ও সেবক মূলনীতিতে এবং সমবায় ভিত্তিতে ময়মনসিংহ পল্লী বিদ্যুৎ সমিতি-৩ এর কার্যক্রম পরিচালিত হয়।  জোনাল অফিস সমূহ এ পল্লী বিদ্যুৎ সমিতির অধীনে থাকা জোনাল অফিস গুলো হচ্ছে:  ঈশ্বরগঞ্জ জোনাল অফিস  ফুলপুর জোনাল অফিস   হালুয়াঘাট জোনাল অফিস   ধোবাউড়া জোনাল অফিস   সাব জোনাল অফিস গুলো হচ্ছে  তারাকান্দা   গ্রাহক সংখ্যা এ পল্লী বিদ্যুৎ সমিতিতে ৩,৯৬,৮৯৫  জন গ্রাহক রয়েছে।  অন্যান্য তথ্য  মোট আয়তন= ১৮৯৮ বর্গকিলোমিটার  অভিযোগ কেন্দ্র=১৫টি  সাব-ষ্টেশন (সংখ্যা ও ক্ষমতা)= ১২ টি,    সিস্টেমলস=৭.৯২  এলাকা=৭টি  বিদ্যুতায়িত লাইনের পরমিান =৮৬০৫.০৭৩ কি.মি.  জনবল  কর্মকর্তা ও কর্মচারী= ৪৭৯ জন সমিতি বোর্ড মোট ৯জন সদস্য নিয়ে এ পল্লী বিদ্যুৎ সমিতির বোর্ড গঠিত হয়। এ তে ৩জন মহিলা পরিচালক আছেন।  আরো দেখুন জাতীয় গ্রিড  তথ্যসূত্র  বিষয়শ্রেণী:বাংলাদেশের পল্লী বিদ্যুৎ সমিতি বিষয়শ্রেণী:ময়মনসিংহ জেলা বিষয়শ্রেণী:২০০০-এ বাংলাদেশে প্রতিষ্ঠিত
অরুণ চক্রবর্তী (১৬ সেপ্টেম্বর ১৯৪৬ – ২৩ নভেম্বর ২০২৪) ছিলেন একজন ভারতীয় বাঙালি কবি ও গীতিকার। তার রচিত লাল পাহাড়ির দেশে যা, রাঙা মাটির দেশে যা গানটিই রাতারাতি তাকে পরিচিতি ও খ্যাতি এনে দিয়েছিল।   জীবনী  অরুণ চক্রবর্তীর জন্ম ১৯৪৬ খ্রিস্টাব্দের ১৬ সেপ্টেম্বর  ব্রিটিশ ভারতের কলকাতার বাগবাজারে। পড়াশোনাও কলকাতায়। ১৯৭২ খ্রিস্টাব্দে শিবপুরের বেঙ্গল ইঞ্জিনিয়ারিং কলেজ থেকে সিভিল ইঞ্জিনিয়ারিং পাশ করেন। সে বছরই ট্রেনে ভ্রমণ করার সময় হঠাৎই তিনি শ্রীরামপুর স্টেশনে একটি মহুয়া গাছ দেখতে পান। মহুয়া গাছ যেহেতু পশ্চিম বাংলার লাল মাটির গাছ, শ্রীরামপুরে তো বেমানান তথা 'মিসফিট'। তাই তিনি গাছটিকে নিয়ে লিখে ফেলেন 'লাল পাহাড়ি' কবিতা। ভি বালসারার হাত ধরে কবিতা হয়ে যায় গান। আর বাঁকুড়ার ঝুমুর গায়ক সুভাষ চক্রবর্তীর সুরারোপে (প্রচলিত সুরে) আর কণ্ঠে লাল পাহাড়ি ১৯৭৯ খ্রিস্টাব্দে লোকগানে তুমুল জনপ্রিয়তার শীর্ষে পৌঁছে যায়।  অরুণ কুমার চক্রবর্তী সিভিল ইঞ্জিনিয়ার হিসাবে সরকারি চাকরিতে উচ্চপদে কর্মরত ছিলেন। প্রথম দিকে অবশ্য কাজ করতেন হিন্দ মোটরে। চাকুরির পাশাপাশি লেখালেখি করতেন। লিখেছেন অজস্র কবিতা পুরোদস্তুর কবি অরুণ চক্রবর্তী। বাংলার লোকসংস্কৃতি নিয়ে নিয়মিত চর্চা করতেন, বাউলের মত ঘুরতেন পাহাড়, জঙ্গল ও আদিবাসী এলাকায়।  কবি অরুণ চক্রবর্তীর কবিতা সংকলন গ্রন্থ- অরুণ চক্রবর্তীর কবিতা নামে ২০১৮ খ্রিস্টাব্দে প্রকাশিত হয়েছে।  ১৯৯০ খ্রিস্টাব্দ হতে চুঁচুড়ার ফার্ম সাইড রোডে নিজের বাড়ি সোনাঝুরি তে বসবাস করতেন। কিন্ত সংস্কৃতিবান মানুষ ২০২৪ খ্রিস্টাব্দের ২২ নভেম্বর শুক্রবার সকালে তিনি শহর কলকাতায় এসেছিলেন মোহরকুঞ্জে জঙ্গলমহল অনুষ্ঠানে অংশগ্রহণ করতে। সেদিনই ফিরেও গেছেন চুঁচুড়ায়।   জীবনাবসান  কবি অরুণ চক্রবর্তী ২০২৪ খ্রিস্টাব্দের ২৩ নভেম্বর শনিবার (ভারতে প্রচলিত ১৪৩১ বঙ্গাব্দের ৬ অগ্রহায়ণ শুক্রবারের গভীর রাত ১২টা ১৫ মিনিটে) হৃদরোগে আক্রান্ত হয়ে নিজ বাসভবনে শেষ নিঃশ্বাস ত্যাগ করেন।   আরও দেখুন   লাল পাহাড়ির দেশে যা   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:২০২৪-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি কবি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
থাংওয়াং ওয়াংহ্যাম হলেন অরুণাচল প্রদেশের একজন ভারতীয় রাজনীতিবিদ। CEO Arunachal Pradesh. List of contesting candidates   ওয়াংহ্যাম ২০১৪ সালের অরুণাচল প্রদেশ বিধানসভা নির্বাচনে লংডিং-পুমাও আসন থেকে অরুণাচলের পিপলস পার্টির হয়ে নির্বাচিত হয়েছিলেন। Assam Tribune. Congress wins 11 seats unopposed in Arunachal  শিক্ষাগত যোগ্যতার দিক থেকে তিনি স্নাতক (বিএ) পাশ।   আরো দেখুন   অরুণাচল প্রদেশ বিধানসভা    তথ্যসূত্র      বহিঃসংযোগ   থাংওয়াং ওয়াংহ্যাম প্রোফাইল  মাইনেটা প্রোফাইল  জনপ্রতিনিধি প্রোফাইল   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:অরুণাচল প্রদেশের পিপলস পার্টির রাজনীতিবিদ বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯ বিষয়শ্রেণী:ন্যাশনাল পিপলস পার্টি (ভারত) এর রাজনীতিবিদ
নন্দিতা কৃষ্ণ (জন্ম ১৯৫১) হলেন একজন ভারতীয় লেখিকা, পরিবেশবিদ ও শিক্ষাবিদ। ২০১৫ সালে তিনি ভারত সরকার কর্তৃক প্রথম নারী শক্তি পুরস্কার দ্বারা স্বীকৃত হন। তিনি চেন্নাইয়ের সি. পি. রামস্বামী আইয়ার ফাউন্ডেশনের সভাপতি এবং বেশ কয়েকটি গ্রন্থের রচয়িতা।  পরিচিত নন্দিতা কৃষ্ণ ১৯৫১ সালে জন্মগ্রহণ করেন, এবং তিনি নন্দিতা জগন্নাথন নামে পরিচিত ছিলেন।Krishna, Nanditha, 1951. Retrieved 18 May 2020.  তিনি মাদ্রাজ প্রদেশের প্রধান আইনজীবী, ত্রাভাঙ্কোর রাজ্যের দেওয়ান এবং আন্নামালাই বিশ্ববিদ্যালয় এবং ত্রাভাঙ্কোর বিশ্ববিদ্যালয়ের উপাচার্য ডক্টর দেওয়ান বাহাদুর শচীভত্তম স্যার চেতপুত পত্তবিরামন রামস্বামী আইয়ারের নাতনি।The Illustrated Weekly Of India Vol.96, No.28-38 (july-sept) 1975. p.90. Retrieved 18 May 2020. তিনি ভারত সরকারের মুম্বাই  প্রদেশের পর্যটনের আঞ্চলিক উপ-মহাপরিচালক ও পরিচালক এবং সর্বাধিক বিক্রিত হিন্দুধর্মীয় গ্রন্থ "An Introduction and Ganesha" এর লেখকJagannathan, Shakunthala, India Plan Your Own Holiday, Nirvana Publications, Bombay 400020. শকুন্তলা জগন্নাথন এবং টাটা প্রজেক্টস লিমিটেডের ভাইস-চেয়ারম্যান ও ব্যবস্থাপনা পরিচালক এ. আর. জগন্নাথনের কন্যা।25 years of sustained growth, Tata Projects Limited, 2004, p. 7. ভারত সরকারের প্রাক্তন আইনমন্ত্রী সি. আর. পত্তবিরামন হলেন তার মাতামহ।  তিনি বোম্বের ক্যাথেড্রাল ও জন কনন হাই স্কুলে পড়াশোনা করেছেন, মুম্বাইয়ের এলফিনস্টোন কলেজ থেকে ১৯৭০ সালে স্নাতক ও বোম্বে বিশ্ববিদ্যালয়ের থেকে বিষ্ণু নারায়ণের মূর্তিবিদ্যার উপর ১৯৭৫ সালে পিএইচডি ডিগ্রি অর্জন করেনKrishna, Nanditha The Art and Iconography of Vishnu-Narayana, D.B. Taraporevala Sons & Co. Pvt. Ltd, Mumbai 1980. এবং তার গবেষণার সময় তিনি হেরাস পণ্ডিত ছিলেন।। Nanditha Krishna, Retrieved 27 August 2020.  তাকে ২০১৬ সালে পশ্চিমবঙ্গের বিদ্যাসাগর বিশ্ববিদ্যালয় থেকে সাহিত্যে সম্মানসূচক ডক্টরেট প্রদান করা হয়।  তথ্যসূত্র  বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় লেখক বিষয়শ্রেণী:ভারতীয় লেখিকা বিষয়শ্রেণী:নারী শক্তি পুরস্কার বিজয়ী বিষয়শ্রেণী:চেন্নাইয়ের ব্যক্তি বিষয়শ্রেণী:২১শ শতাব্দীর ভারতীয় লেখিকা
লুইসা সামান্তা রোদ্রিগেস রোমেও (; জন্ম: ৫ ডিসেম্বর ১৯৯৪; সামান্তা রোদ্রিগেস নামে সুপরিচিত) হলেন একজন মেক্সিকীয় সমলয় সাঁতারু, যিনি মেক্সিকোর প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  রোদ্রিগেস মেক্সিকোর হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন লুইসা সামান্তা রোদ্রিগেস রোমেও ১৯৯৪ সালের ৫ই ডিসেম্বর তারিখে মেক্সিকোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন রোদ্রিগেস মেক্সিকোর প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি রেগিনা আলফেরেস, ফেরনান্দা আরেয়ানো, নুরিয়া দিয়োসদাদো, ইতসামারি গন্সালেস, ইয়োয়ানা হিমেনেস, ইয়েসিকা সোব্রিনো এবং পামেলা তোস্কানোর সাথে মেক্সিকোর দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৮৫৩.৭৯৩২ পয়েন্ট অর্জন করে ৭ম স্থান অধিকার করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ২৪২.৯৪৯১, ৩৪৭.৩৮৭৪ এবং ২৬৩.৪৫৬৭ পয়েন্ট পেয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকীয় নারী সাঁতারু বিষয়শ্রেণী:মেক্সিকীয় সমলয় সাঁতারু বিষয়শ্রেণী:মেক্সিকোর অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু
আসান আলী ভাদাইমা (আসল নাম: আসান আলী) ছিলেন বাংলাদেশের একজন জনপ্রিয় কৌতুক অভিনেতা, যিনি "ভাদাইমা" নামে পরিচিত ছিলেন।  তিনি টাঙ্গাইল জেলার সদর উপজেলার দাইন্যা ইউনিয়নের রামপাল গ্রামে জন্মগ্রহণ করেন।  প্রাথমিক জীবন প্রথম জীবনে আসান আলী কৃষিকাজের সঙ্গে যুক্ত ছিলেন।  কৃষিকাজের পাশাপাশি তার মধ্যে মানুষের হাস্যরস সৃষ্টির বিশেষ দক্ষতা ছিল, যা তাকে কৌতুক অভিনয়ের দিকে নিয়ে যায়।   কর্মজীবন ২০০০ সালের দিক থেকে তিনি কৌতুক অভিনয় শুরু করেন এবং দ্রুতই "ভাদাইমা" নামে পরিচিতি লাভ করেন।  তার অভিনীত কৌতুক সিডি, ভিসিডি এবং ইউটিউবের মাধ্যমে প্রচারিত হয়ে সারা দেশে জনপ্রিয়তা পায়।  তার অভিনয়ে গ্রামীণ জীবনের হাস্যরস ও সামাজিক অসঙ্গতিগুলো প্রতিফলিত হতো, যা সাধারণ মানুষের কাছে অত্যন্ত প্রাসঙ্গিক ও বিনোদনমূলক ছিল।   মৃত্যু দীর্ঘদিন ব্লাড ক্যান্সারে ভুগে ২২ মে ২০২২ সালে ঢাকার সোহরাওয়ার্দী হাসপাতালে চিকিৎসাধীন অবস্থায় তিনি মৃত্যুবরণ করেন।  তার মৃত্যুতে টাঙ্গাইলসহ সারা দেশে শোকের ছায়া নেমে আসে।    তথ্যসূত্র   বিষয়শ্রেণী:বাংলাদেশী পুরুষ বিষয়শ্রেণী:মৃত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:বাংলাদেশী ব্যক্তি বিষয়শ্রেণী:বাংলাদেশী অভিনেতা বিষয়শ্রেণী:অভিনেতা
নলদুর্গ () ভারতের মহারাষ্ট্র রাজ্যের ওসমানাবাদ জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৬৬ মিটার (১৮৫৬ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে নলদুর্গ শহরের জনসংখ্যা হল ১৫,৯৯৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে নলদুর্গ এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
গাজাবা রেজিমেন্ট হচ্ছে শ্রীলঙ্কা সেনাবাহিনীর একটি পদাতিক রেজিমেন্ট। ১৯৮৩ সালের ১৪ অক্টোবর রজরত রাইফেলস এবং বিজয়বাহু পদাতিক রেজিমেন্টের একত্র ফসল হিসেবে এই গাজাবা রেজিমেন্ট গড়ে ওঠে। লে. কর্নেল বিজয় বিমলরত্ন এই রেজিমেন্টের প্রথম ব্যাটেলিয়নের প্রথম অধিনায়ক হিসেবে নিয়োগপ্রাপ্ত হন, কর্নেল বিজয় পরবর্তীতে মেজর জেনারেল হিসেবে অবসর গ্রহণ করেছিলেন, সেনা সদরে সামরিক সচিবের দায়িত্ব ছিলো তার সর্বশেষ দায়িত্ব।  ব্যাটেলিয়নসমূহ ১ম গাজাবা রেজিমেন্ট ৩য় গাজাবা রেজিমেন্ট ৬ষ্ঠ গাজাবা রেজিমেন্ট ৮ম গাজাবা রেজিমেন্ট ৯ম গাজাবা রেজিমেন্ট ১০ম গাজাবা রেজিমেন্ট ১২তম গাজাবা রেজিমেন্ট ১৪তম গাজাবা রেজিমেন্ট  বহিঃসংযোগ  গাজাবা রেজিমেন্ট  বিষয়শ্রেণী:শ্রীলঙ্কা সেনাবাহিনীর রেজিমেন্ট বিষয়শ্রেণী:শ্রীলঙ্কা সেনাবাহিনীর পদাতিক রেজিমেন্ট
লোরেইন হাচিন্স একজন আমেরিকান উভকামী এবং নারীবাদী লেখক, কর্মী এবং যৌন শিক্ষাবিদ ।  হাচিন্স বাই এনি আদার নেম বইয়ের সহ-সম্পাদক হিসেবে (লানি কাহুমানুর সাথে যৌথভাবে সম্পাদিত) খ্যাতি অর্জন করেন। বাই এনি আদার নেম গ্রন্থটি উভকামী অধিকার আন্দোলনের একটি গুরুত্বপূর্ণ মাইলফলক হিসেবে বিবেচিত। Bisexual Movements  glbtq.com. হাচিন্স এই সংকলনে দুটি প্রবন্ধ সংযোজন করেন— লেটিং গো: অ্যান ইন্টারভিউ উইথ জন হর্ন এবং লাভ দ্যাট কিঙ্ক ।  এই গ্রন্থ সংকলনটি ল্যাম্বডা সাহিত্য পুরস্কার প্রতিযোগিতার লেসবিয়ান অ্যান্থোলজি বিভাগের অধীনে নির্বাচিত হয়, যা এই গ্রন্থের জন্য অনুপযুক্ত ছিল। প্রতিযোগীতায় উভকামীদের জন্য কোন বিভাগ না থাকায় বইটিকে লেসবিয়ান অ্যান্থোলজি বিভাগে যুক্ত করা হয়। কিন্তু সেই একই প্রতিযোগীতায় উভকামী কবি জুন জর্ডানের রচনার মরণোত্তর সংগ্রহ, ডিজায়ার: কালেক্টেড পোয়েমস  নামক গ্রন্থ সংকলনটি লেসবিয়ান কবিতা  বিভাগে নির্বাচিত হয় এবং বিজয়ী হয়। এই ঘটনার পর স্থানীয় বাইনেট ইউএসএ নামক সংস্থা বহুদিন ধরে প্রচারণা চালায় এবং অবশেষে ২০০৬ সালের পুরস্কার অনুষ্ঠানে একটি উভকামী বিভাগ যুক্ত হয়।  লোরেইন হাচিন্স দ্য ইনস্টিটিউট ফর দ্য অ্যাডভান্সড স্টাডি অফ হিউম্যান সেক্সুয়ালিটি নামক প্রতিষ্ঠান থেকে সেক্সোলজিক্যাল বডিওয়ার্কার্স সার্টিফিকেশন ট্রেনিং প্রোগ্রাম -এ স্নাতক ডিগ্রী অর্জন করেন। তিনি বর্তমানে ওয়াশিংটন, ডিসি এলাকার দুটি ভিন্ন শিক্ষা প্রতিষ্ঠানে ইন্ট্রো টু উইমেন'স স্টাডিজ, ইন্ট্রো টু এলজিবিটি স্টাডিজ, নারী স্বাস্থ্য এবং হেলথ ইস্যুস ইন সেক্সুয়ালিটি -এই সমস্ত বিষয়ে শিক্ষাদান করছেন।   ২০০৬ সালের জুন মাসে হাচিন্স নবম আন্তর্জাতিক উভকামীতা, লিঙ্গ এবং যৌন বৈচিত্র্য সম্মেলনে (৯আইসিবি) মূল বক্তা হিসাবে উপস্থিত ছিলেন।   ২০০৯ সালের অক্টোবরে, হাচিন্সকে তার কাজের জন্য ওয়াশিংটন, ডিসির রেইনবো হিস্ট্রি প্রজেক্ট -এর পক্ষ থেকে কমিউনিটি পাইওনিয়ার  হিসেবে সম্মানিত করা হয়েছিল।    নির্বাচিত গ্রন্থপঞ্জি    বই    বাই এনি আদার নেম: বাইসেক্সুয়াল পিপল স্পীক আউট  -লানি কা'আহুমানুর সাথে যৌথভাবে সম্পাদিত (১৯৯১)  সেক্সুয়ালিটি রিলিজিয়ন অ্যান্ড দ্যা সেক্রেড: বাইসেক্সুয়াল প্যানসেক্সুয়াল এবং পলিসেক্সুয়াল এইচ. শরীফ উইলিয়ামসের সাথে সহ-সম্পাদিত (২০১২)  সাম উইমেন, লরা আন্তোনিও দ্বারা সম্পাদিত (হাচিন্স এই বইটি সম্পাদনা করেননি, তবে গ্রন্থের লেটার টু ডেভিড নামক বিভাগে অবদান রেখেছেন)  (১৯৯৫)   তথ্যসূত্র   বিষয়শ্রেণী:মার্কিন যৌন শিক্ষাবিদ বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:২১শ শতাব্দীর মার্কিন লেখক বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:২০শ শতাব্দীর মার্কিন লেখক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:মার্কিন নারীবাদী